જેટલો તાળો મેળવવા જશો એટલી ગડમથલો વધતી જશે, વિકલ્પકુમાર. હવે સાચું કહું ? જરા વિચારો તો સમજાશે કે તમે –પેલા નારાયણ કંઈ અજુગતું કરી બેસે તો ?-ના વિકલ્પે જન્મ્યા હતા. એવી જ રીતે તમે આભાની જિંદગી નહોતા પણ એના જીવનનો કોઈ એક ફાજલ તાસ લેવા માટેની એની કોઈ એવી ‘જરૂરિયાત’ હતા, હા, કદાચ એવું પહેલી વાર બન્યું હશે કે એ ફાજલ તાસ પૂરો થયાનું તમને બહુ દુઃખ હતું. નાઉ ફરગેટ, બધું જ ભૂલી જાવ. વિકલ્પકુમાર, જીવનમાં સુખી થવું હોય એ માણસે પોતાની નિયતિને યાદ રાખવી ઘટે. એ ન્યાયે તમે બસ એટલું જ યાદ રાખો કે યુ આર જસ્ટ એ સ્ટેન્ડબાય પર્સન…. ઓન્લી…..!